Túcume
<s>Túcume je arheološko nalazište iz pretkolumbovskih vremena, koje se nalazi na sjeverozapadu Perua u 
Departmanu Lambayeque, 33 km sjeverno od grada Chiclayoa u tropskoj šumi.</s>

<s>Karakteristike i historija</s>

<s>Túcume se počeo graditi prije hiljadu godina kao najvažniji urbani centar svog vremena, podigli su ga domorodci koja danas zovemo Sicán.</s>

<s>Po legendi Túcume je osnovao -  Naymlap , mitski junak osnivač dinastije, koji je doplovio sa oceana sa flotom brodova, dvorom, slugama i vojskom i zavladao dolinom La Leche i organizirao moćnu državu.</s><s>Túcume se sastoji od 26 piramida i desetaka manjih građevina okupljenih oko Cerro la Raya, velikog kamenog brda koje dominira ravnicom.</s>

<s>Iskapanja koja su proveli arheolozi (naročito Alfredo Narváez) otkrila su da su te piramide bile rezidencije zemljoradničke aristokracije koja je vladala dolinom i pretvorila je sistemom kanala vrlo plodnom.</s>

<s>Piramide izgrađene od adobe cigle sastoje se od niza, terasa (katova) i prostorija ukrašenih reljefima i freskama.</s><s>Kretanje po njima omugućeno je sistemom rampi (za uspon sa jednog nivoa na drugi) i hodnika.</s><s>Pored prostorija za spavanje, urede i religiju otkrivene su i kuhinje.</s>

<s>Huaca Larga</s>

<s>Ta piramida kolosalnih dimenzija, rasla je tokom pet stotina godina, od perioda Sicán kulture (1000.), preko Kraljevstva Chimú (1375-1470.) sve do Civilizacije Inka.</s><s>Kroz generacije i nove vladare, Huaca Larga je rasla u visinu, dužinu i širinu, zatrpavajući stare prostorije, formirajući tako nove etaže sa novim prostorijama, hodnicima i rampama.</s>

<s>U centalnom i najvišem dijelu Huaca Large ističe se građevina iz perioda Carstva Inka (1470.-1532.) nazvana Hram svetog kamena (Templo de la Piedra Sagrada).</s><s>Iskapanjem je otkrivena grobnica tukumanskog vladara, odjevenog u  karakterističnu odjeću.</s><s>Alfredo Narváez pretpostavlja da je on bio glavni magistrat toga grada nekoliko godina prije dolaska španjolskih konkvistadora 1532.</s><s>Pokopan je ispod poda hrama, uz dva muškarca i 19 žena u susjednom ograđenom prostoru.</s><s>Svi su bili mladi i izgleda da su bili žrtvovani.</s>

<s>Izvori</s>

<s>Vanjske veze</s>

<s>Túcume Archaeological Site  
Arheološka nalazišta u Peruu</s>

